open-index/open-wikipedia-markdown huggingface dataset:
Μινίας της Φλωρεντίας

Ο **Άγιος Μινίας** ή **Μινιάτος της Φλωρεντίας** (ιταλ. *Miniato*, λατ. *Miniatus*, αρμεν. Մինաս, 3ος αιώνας μ.Χ.) ήταν κατά την παράδοση ο πρώτος Χριστιανός μάρτυρας της Φλωρεντίας. Τιμάται ως άγιος από τη Ρωμαιοκαθολική Εκκλησία και ο ναός Σαν Μινιάτο αλ Μόντε είναι αφιερωμένος σε αυτόν.

## Βίος
Σύμφωνα με τον θρύλο ο Μινίας ήταν Αρμένιος ευγενούς καταγωγής, ίσως και μέλος βασιλικού οίκου, που υπηρετούσε στον ρωμαϊκό στρατό, ή πραγματοποιούσε ένα προσκυνηματικό ταξίδι μετανοίας στη Ρώμη, και απεφάσισε να ασκητεύσει κοντά στη Φλωρεντία.

Κατά τον διωγμό των Χριστιανών επί του Αυτοκράτορα Δεκίου ο Μινίας καταγγέλθηκε ως Χριστιανός το έτος 250 και παρουσιάσθηκε ενώπιον του Αυτοκράτορα. Αφού αρνήθηκε να θυσιάσει στους θεούς των Ρωμαίων, υποβλήθηκε σε πολυάριθμες δοκιμασίες – ρίφθηκε σε ένα καμίνι, λιθοβολήθηκε και προσφέρθηκε ως τροφή σε ένα λιοντάρι ή πάνθηρα σε ένα αμφιθέατρο – από τις οποίες βγήκε άθικτος με θαυματουργικό τρόπο. Τελικώς αποκεφαλίσθηκε σε τόπο κοντά στη σημερινή Πιάτσα ντελλα Σινιορία της Φλωρεντίας,. Αλλά κατά την παράδοση, σηκώθηκε, μάζεψε το κομμένο κεφάλι του, και μετά διέσχισε τον ποταμό Άρνο και επέστρεψε στο ερημητήριό του, πάνω στον λόφο που ήταν γνωστός ως *Μονς Φλορεντίνους* (το σημερινό Μόντε ντι Φιρέντσε).

## Προσκύνηση
Το σκήνωμα του Αγίου βρίσκεται σε μια κρύπτη στον ναό που είναι αφιερωμένος σε αυτόν, τον Σαν Μινιάτο αλ Μόντε στον προαναφερθέντα λόφο. Η ανέγερσή του ξεκίνησε από τον Ιλδεβράνδο (*Hildebrand*), Επίσκοπο Φωρεντίας, το έτος 1013 και χρηματοδοτήθηκε από τον Αυτοκράτορα Ερρίκο Β΄.

Η ιστορικότητα του βίου του αγίου αυτού είναι αβέβαιη. Είναι πιθανό πάντως ότι υπήρχε ένας άγιος με αυτό το όνομα, ο οποίος μαρτύρησε κοντά στον Άρνο. Επίσης, ίσως να ήταν ένας απλός στρατιώτης που εκτελέσθηκε επειδή διέδιδε τον Χριστιανισμό στο στράτευμα.

Η παράδοση που θέλει τον άγιο Μινιάτο να κρατεί το κεφάλι του στα χέρια του (μια συνηθισμένη αγιογραφική αναπαράσταση για αποκεφαλισμένους αγίους) καταγράφηκε για πρώτη φορά από τον χρονικογράφο της Φλωρεντίας Τζοβάννι Βιλλάνι.

## Παραπομπές


Κατηγορία:Ιταλοί άγιοι
Κατηγορία:Αρμένιοι άγιοι
Κατηγορία:Χριστιανοί μάρτυρες του 3ου αιώνα
Κατηγορία:Άγιοι της Ρωμαιοκαθολικής Εκκλησίας
Κατηγορία:Χριστιανοί άγιοι του 3ου αιώνα
Κυβέρνηση της Ουγγαρίας

Η **κυβέρνηση της Ουγγαρίας** () ασκεί την εκτελεστική εξουσία στην Ουγγαρία. Ο επικεφαλής της ουγγρικής κυβέρνησης είναι ο πρωθυπουργός, ενώ η κυβέρνηση αποτελείται από διάφορα εξειδικευμένα υπουργεία. Είναι το κύριο όργανο της δημόσιας διοίκησης της χώρας. Ο πρωθυπουργός (*miniszterelnök*) εκλέγεται έπειτα από την ψηφοφορία στην Εθνοσυνέλευση και όντας ο αρχηγός της κυβέρνησης, ασκεί την εκτελεστική εξουσία. Όπως και στην Ελλάδα ο πρωθυπουργός είναι ο αρχηγός του κόμματος με τις περισσότερες έδρες στο κοινοβούλιο. Ο πρωθυπουργός επιλέγει τα μέλη του υπουργικού συμβουλίου και διατηρεί το αποκλειστικό δικαίωμα να τους απολύσει. Οι προταθέντες για μια θέση στο υπουργικό συμβούλιο πρέπει να εμφανιστούν σε συμβουλευτικές ανοιχτές ακροάσεις μπροστά σε μία ή παραπάνω κοινοβουλευτικές επιτροπές. Επίσης το υπουργικό συμβούλιο λογοδοτεί στην Εθνοσυνέλευση, το κοινοβούλιο της χώρας.

Έπειτα από την πτώση του κομμουνιστικού καθεστώτος η Ουγγαρία έχει πολυκομματικό σύστημα. Η τελευταία κοινοβουλευτική εκλογή στην Ουγγαρία έλαβε χώρα στις 8 Απριλίου 2018. Αυτή η κοινοβουλευτική εκλογή ήταν η όγδοη από τις εκλογές του 1990 που ήταν η πρώτη πολυκομματική εκλογή στην χώρα. Το αποτέλεσμα αυτών των εκλογών ήταν μια νίκη της συμμαχίας Φίντες-Χριστιανικού Δημοκρατικού Λαϊκού Κόμματος, διατηρώντας την πλειοψηφία δύο τρίτων στο κοινοβούλιο και με τον Βίκτορ Όρμπαν  να παραμένει πρωθυπουργός. Ήταν η δεύτερη εκλογή σύμφωνα με το νέο ουγγρικό σύνταγμα που μπήκε σε ισχύ την 1 Ιανουαρίου 2012. Ο νέος εκλογικός νόμος μπήκε σε ισχύ την ίδια ημέρα. Το κοινοβούλιο συρρικνώθηκε σχεδόν κατά το ήμισυ, καθώς οι βουλευτές μειώθηκαν από 386 σε 199 στο νέο κοινοβούλιο.

## Παραπομπές


Κατηγορία:Πολιτική της Ουγγαρίας
Άγιος Βησσαρίωνας Τρικάλων

Ο **Άγιος Βησσαρίωνας** είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην **Κοινότητα Αγίου Βησσαρίωνος**, της Δημοτικής Ενότητας Πύλης και υπάγεται στο Δήμο Πύλης.
*Η τοπική κοινότητα Αγίου Βησσαρίωνος είναι χαρακτηρισμένη ως αγροτικός πεδινός οικισμός, με έκταση 12,837 χμ² (2011).

## Γεωγραφικές πληροφορίες
Ο **Άγιος Βησσαρίωνας Τρικάλων** είναι κτισμένος σε υψόμετρο 230 μέτρων και έχει 626 κατοίκους (de facto), σύμφωνα με την Απογραφή του 2011. Μέχρι το 1955, ονομαζόταν **Δούσικο**.
## Πληθυσμός

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=13830 Ε.Ε.Τ.Α.Α. - Διοικητικές μεταβολές οικισμών Τρικάλων - Άγιος Βησσαρίωνας (Δούσικο).]**
* **[https://www.eetaa.gr/metaboles/dkmet_details.php?id=1233 Ε.Ε.Τ.Α.Α. - Διοικητικές μεταβολές Κοινοτήτων Τρικάλων - Κοινότητα Αγίου Βησσαρίωνος (Κοινότητα Δουσίκου).]**
* **[https://www.eetaa.gr/ekloges/dhmekl_details.php?id=1233 Ε.Ε.Τ.Α.Α. - Κοινοτικές εκλογές - Κοινότητα Αγίου Βησσαρίωνος.]**
* **[https://www.monastiria.gr/iera-moni-agiou-vissariona-pylis/ Μοναστήρια της Ελλάδας - Ιερά Μονή Αγίου Βησσαρίωνα Πύλης (Δουσίκου).]**
* **[https://dimospylis.gr/ Δήμος Πύλης.]**

## Παραπομπές

*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Βασίλης Δημητριάδης (πολιτικός)

Ο **Βασίλης Δημητριάδης** είναι Ελληνοκύπριος πολιτικός. Ήταν Υφυπουργός Ναυτιλίας της Κύπρου.

## Βιογραφικά στοιχεία
Ο Βασίλης Δημητριάδης γεννήθηκε στις 15 Μαρτίου 1972 στη Λεμεσό. Ομιλεί, πέρα από την ελληνική, την αγγλική και τη γαλλική γλώσσα. Σπούδασε οικονομικά στο Πανεπιστήμιο του Σάρρεϋ. Ακολούθως, απέκτησε μεταπτυχιακό τίτλο στη διοικητική επιστήμη από το ίδιο πανεπιστήμιο.

Το 1998 προσελήφθη στο Τμήμα Εμπορικής Ναυτιλίας ως Λειτουργός Εμπορικής Ναυτιλίας. Από το 2004 έως το 2008 υπηρέτησε ως Ναυτιλιακός Σύμβουλος της Κυπριακής Δημοκρατίας στη Μόνιμη Αντιπροσωπεία της Κύπρου στην ΕΕ εκπροσωπώντας την Κύπρο στα διάφορα όργανα της ΕΕ σε ζητήματα Θαλάσσιων Μεταφορών και Ολοκληρωμένης Θαλάσσιας Πολιτικής. Την περίοδο 2009-2013 διετέλεσε Επικεφαλής του Κλιμακίου Ευρωπαϊκών Θεμάτων του Υπουργείου Μεταφορών, Επικοινωνιών και Έργων για τα θέματα ΕΕ που άπτονται των αρμοδιοτήτων του Υπουργείου και ήταν συντονιστής των θεμάτων αυτών κατά τη διάρκεια της Κυπριακής Προεδρίας του Συμβουλίου της ΕΕ. Την ίδια περίοδο διετέλεσε Επιστημονικός Συνεργάτης-Εκπαιδευτής στη Κυπριακή Ακαδημίας Δημόσιας Διοίκησης για θέματα ΕΕ. 

Έχει εργαστεί στην Ευρωπαϊκή Επιτροπή ως εθνικός εμπειρογνώμονας για θέματα αειφόρου ανάπτυξης του ναυτιλιακού τομέα. Επιπλέον, έχει εργαστεί στη Γενική Διεύθυνση Μεταφορών και Κινητικότητας συντονίζοντας την ναυτιλιακή πολιτικής της ΕΕ καθώς και τις εξωτερικές σχέσεις της ΕΕ στο τομέα των θαλάσσιων μεταφορών. Προηγουμένως, εργάστηκε στην Ευρωπαϊκή Επιτροπή ως εθνικός εμπειρογνώμονας για θέματα αειφόρου ανάπτυξης του ναυτιλιακού τομέα. Ακόμη, διετέλεσε σύμβουλος και μέλος του Γραφείου της Επιτρόπου Εκπαίδευσης, Πολιτισμού, Πολυγλωσσίας και Νεολαίας της Ευρωπαϊκής Ένωσης, Ανδρούλλας Βασιλείου.

Είναι νυμφευμένος με την Έλενα Τοφή και έχει ένα υιό και μία κόρη.

## Πολιτική διαδρομή
Στις 10 Ιουλίου 2020 διορίστηκε Υφυπουργός Ναυτιλίας στην Κυβέρνηση Νίκου Αναστασιάδη 2018.

## Παραπομπές

## Πηγές
*
*

Κατηγορία:Υφυπουργοί Ναυτιλίας (Κύπρος)
Κατηγορία:Κυβέρνηση Νίκου Αναστασιάδη 2018
Κοτρώνι Τρικάλων

Το **Κοτρώνι** είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην **Κοινότητα Κοτρωνίου**, της Δημοτικής Ενότητας Πύλης και υπάγεται στο Δήμο Πύλης.

## Γεωγραφικές πληροφορίες
Το **Κοτρώνι Τρικάλων** είναι κτισμένο σε υψόμετρο 709 μέτρων και έχει 368 κατοίκους, σύμφωνα με την Απογραφή του 2011. Μέχρι το 1930, ονομαζόταν **Δραμίζι**.

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=13866 Ε.Ε.Τ.Α.Α. - Διοικητικές μεταβολές οικισμών Τρικάλων - Κοτρώνι (Δραμίζι).]**
* **[https://www.eetaa.gr/metaboles/dkmet_details.php?id=1243 Ε.Ε.Τ.Α.Α. - Διοικητικές μεταβολές Κοινοτήτων Τρικάλων - Κοινότητα Κοτρωνίου (Κοινότητα Δραμιζίου).]**
***[https://www.eetaa.gr/ekloges/dhmekl_details.php?id=1243 Ε.Ε.Τ.Α.Α. - Κοινοτικές εκλογές - Κοινότητα Κοτρωνίου.]**
* **[https://www.youtube.com/watch?v=eJGiYHgsGk8 Κοτρώνι χωριό δήμου Πύλης Τρικάλων από ψηλά με drone του trikalaola gr Κυριακή 1 Μαρτίου 2020]** (youtube).
* **[https://dimospylis.gr/ Δήμος Πύλης.]**

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Ροποτό Τρικάλων

Το **Ροποτό** είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην **Κοινότητα Ροποτού**, της Δημοτικής Ενότητας Πύλης και υπάγεται στο Δήμο Πύλης.

## Γεωγραφικές πληροφορίες
Το **Ροποτό Τρικάλων** είναι κτισμένο σε υψόμετρο 688 μέτρων και έχει 132 κατοίκους, σύμφωνα με την Απογραφή του 2011. Μέχρι το 1940, γραφόταν **Ροπωτό**.

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές οικισμών Τρικάλων - Ροποτό (Ροπωτό).
* Ε.Ε.Τ.Α.Α. - Διοικητικές μεταβολές Κοινοτήτων Τρικάλων - Κοινότητα Ροποτού (Κοινότητα Ροπωτού).
* Ε.Ε.Τ.Α.Α. - Κοινοτικές εκλογές - Κοινότητα Ροποτού.
* Ροπωτό, το χωριό-φάντασμα υπάρχει και είναι στα Τρίκαλα (youtube).
* Δήμος Πύλης.

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Πετροχώρι Τρικάλων

Το **Πετροχώρι** είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην **Κοινότητα Πετροχωρίου**, της Δημοτικής Ενότητας Πύλης και υπάγεται στο Δήμο Πύλης.

## Γεωγραφικές πληροφορίες
Το **Πετροχώρι Τρικάλων** είναι κτισμένο σε υψόμετρο 654 μέτρων και έχει 95 κατοίκους, σύμφωνα με την Απογραφή του 2011. Μέχρι το 1912 ονομαζόταν **Βίτσαινα** και μέχρι το 1928, γραφόταν και ονομαζόταν **Βύτσενα ή Βούτσενα**.

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=13902 Ε.Ε.Τ.Α.Α. - Διοικητικές μεταβολές οικισμών Τρικάλων - Πετροχώρι (Βύτσενα ή Βούτσενα).]**
* **[https://www.eetaa.gr/metaboles/dkmet_details.php?id=6343 Ε.Ε.Τ.Α.Α. - Διοικητικές μεταβολές Κοινοτήτων Τρικάλων - Κοινότητα Πετροχωρίου.]**
* **[https://www.eetaa.gr/ekloges/dhmekl_details.php?id=6343 Ε.Ε.Τ.Α.Α. - Κοινοτικές εκλογές - Κοινότητα Πετροχωρίου.]**
* **[https://petroxwri.wordpress.com/ Πετροχώρι Δήμου Πύλης Τρικάλων.]**
* **[https://dimospylis.gr/ Δήμος Πύλης.]**

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Κάτω Παλαιοκαρυά Τρικάλων

Η **Κάτω Παλαιοκαρυά** είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην **Κοινότητα Παλαιοκαρυάς**, της Δημοτικής Ενότητας Πύλης και υπάγεται στο Δήμο Πύλης.

## Γεωγραφικές πληροφορίες
Η **Κάτω Παλαιοκαρυά Τρικάλων** είναι κτισμένη σε υψόμετρο 474 μέτρων και έχει 82 κατοίκους, σύμφωνα με την Απογραφή του 2011.

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=23068 Ε.Ε.Τ.Α.Α. - Διοικητικές μεταβολές οικισμών Τρικάλων - Κάτω Παλαιοκαρυά.]**
* **[https://www.eetaa.gr/metaboles/dkmet_details.php?id=1285 Ε.Ε.Τ.Α.Α. - Διοικητικές μεταβολές Κοινοτήτων Τρικάλων - Κοινότητα Παλαιοκαρυάς.]**
* **[https://www.eetaa.gr/ekloges/dhmekl_details.php?id=1285 Ε.Ε.Τ.Α.Α. - Κοινοτικές εκλογές - Κοινότητα Παλαιοκαρυάς.]**
* **[https://www.youtube.com/playlist?list=PLRM0a9ZBSJJGh4Vkn_K936jeQ0mFY6qbk Δημοφιλή βίντεο - Κάτω Παλαιοκαρυά]** (youtube).
* **[https://dimospylis.gr/ Δήμος Πύλης.]**

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Άγιος Δημήτριος Ροποτού Τρικάλων

Ο **Άγιος Δημήτριος** Ροποτού είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην Κοινότητα Ροποτού, της Δημοτικής Ενότητας Πύλης και υπάγεται στο Δήμο Πύλης.

## Γεωγραφικές πληροφορίες
Ο **Άγιος Δημήτριος** Ροποτού Τρικάλων**** είναι κτισμένος σε υψόμετρο 400 μέτρων και έχει 26 κατοίκους, σύμφωνα με την Απογραφή του 2011.
## Πληθυσμός

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=27146 Ε.Ε.Τ.Α.Α. - Διοικητικές μεταβολές οικισμών Τρικάλων - Άγιος Δημήτριος.]**
* **[https://dimospylis.gr/ Δήμος Πύλης.]**

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

## Χάρτης περιοχής


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Άννα Μαρία της Έσσης-Κάσσελ

Η **Άννα-Μαρία**, γερμ.: Anna Maria von Hessen-Kassel (27 Ιανουαρίου 1567, Κάσσελ - 21 Νοεμβρίου 1626, Νόινκιρχεν) από τον Οίκο της Έσσης, κόρη του λαντγκράβου της Έσσης-Κάσσελ και με τον γάμο της έγινε κόμισσα του Νάσσου-Σάαρμπρυκεν.

## Βιογραφία
Η Άννα-Μαρία ήταν η μεγαλύτερη κόρη του Γουλιέλμου Δ΄ λαντγκράβου της Έσσης-Κάσσελ (1532–1592) και της Σαβίνας (1549–1581), κόρης του Χριστοφόρου δούκα της Βυρτεμβέργης.

Παντρεύτηκε στις 8 Ιουνίου 1589 στο Kάσσελ τον Λουδοβίκο Β΄ κόμη του Nάσσαου-Βάιλμπουργκ (1565–1627). Αυτός είχε συναντηθεί με την Άννα-Μαρία κατά τη διάρκεια της Μεγάλης Περιήγησης (Grand Tour) που έκανε, όταν είχε γίνει δεκτός από τον πατέρα της Άννας-Μαρίας και τον θείο της Λουδοβίκο Δ΄. Το 1590 το ζευγάρι μετακόμισε στον πατέρα του Λουδοβίκου, Aλβέρτο στο Ότβαϊλερ. Το 1593 ο Λουδοβίκος ανέλαβε τη διακυβέρνηση στο Νάσσαου-Βάιλμπουργκ.

Το 1626 η Άννα-Μαρία φεύγοντας από την πανώλη του Σάαρμπρυκεν μετέβη στο Νόιενκιρχεν, όπου όμως απεβίωσε από την πανώλη. Η Άννα-Μαρία τάφηκε στην κρύπτη της με Σύλλογο εκκλησίας του Αγ. Άρνουαλ στο Σάαρμπρυκεν. Λίγα χρόνια νωρίτερα είχε κτίσει έναν εντυπωσιακό τάφο για τρία από τα παιδιά της, και τάφηκε σε αυτόν τον τάφο.

## Οικογένεια
Παντρεύτηκε το 1589 τον Λουδοβίκο Β΄ κόμη του Νάσσαου-Βάιλμπουργκ και είχε τα ακόλουθα παιδιά:
* Γουλιέλμος-Λουδοβίκος (1590–1640), κόμης του Νασσάου-Σάαρμπρυκεν.
* Άννα Σαμπίν (1591–1593), απεβ. 2 ετών.
* Άλμπρεχτ (1593–1595), απεβ. 2 ετών.
* Σόφι Αμαλί (1594–1612), απεβ. 18 ετών.
* Τζορτζ Αντόλφ (1595–1596), απεβ. 1 έτους.
* Φίλιππος (1597–1621), απεβ. 24 ετών.
* Λουίζ Τζούλιαν (1598–1622), απεβ. 24 ετών.
* Μόριτζ (1599-1601), απεβ. 2 ετών.
* Karl Ernst (1600-1604), απεβ.4 ετών.
* Μαρία Ελισάβετ (1602–1626), παντρεύτηκε τον Φρειδερίκο Ι΄ κόμη του Λάινινγκεν-Ντάγκσμπουργκ (1593-1651).
* Ιωάννης (1603–1677), κόμης τoυ Νάσσαου-Ίντσταϊν.
* Δωροθέα (1605–1620), απεβ. 15 ετών.
* Ερνέστος-Κάζιμιρ (1607–1655), κόμης του Νάσσαου-Βάιλμπουργκ.
* Όθων (1610–1632), κόμης του Nάσσαου-Βάιλμπουργκ στο Nόιβαϊλναου.

## Πρόγονοι

## Βιβλιογραφικές αναφορές


Κατηγορία:Κόμισσες του Νάσσαου
Κατηγορία:Οίκος της Έσσης
Agent Carter (τηλεοπτική σειρά)

***Marvel's Agent Carter***, ή απλά ***Agent Carter***, είναι μια αμερικανική τηλεοπτική σειρά δημιουργημένη από τους Κρίστοφερ Μάρκους & Στίβεν ΜακΦίλι για το ABC, στην οποία συμμετέχει ο χαρακτήρας της Marvel Comics Πέγκι Κάρτερ ακολουθώντας τους ρόλους της στην ταινία του 2011 *[[Ο Πρώτος Εκδικητής: Captain America]]* και στη Marvel One-Shot ταινία μικρού μήκους του 2013 *[[Agent Carter (ταινία)|Agent Carter]]*. Είναι τοποθετημένη στο Κινηματογραφικό Σύμπαν της Marvel (MCU) και μοιράζεται την ίδια συνέχεια με τις ταινίες του franchise και τις άλλες τηλεοπτικές σειρές. Η σειρά παράχθηκε από τις ABC Studios, Marvel Television και F&B Fazekas & Butters, με τους Τάρα Μπάτερς, Μισέλ Φαζέκας και Κρις Ντίνγκες να εξυπηρετούν ως υπεύθυνοι σειράς.

Η Χέιλι Άτγουελ επαναλαμβάνει τον ρόλο της ως Κάρτερ από τη σειρά ταινιών και το One-Shot. Στη σειρά, η Κάρτερ πρέπει να ισορροπήσει τη ζωή ως μια μυστική πράκτορας με εκείνη μιας ελεύθερης γυναίκας στην Αμερική της δεκαετίας του 1940. Η ανάπτυξη σε μια σειρά εμπνευσμένη από την ταινία μικρού μήκους είχε ξεκινήσει από τον Σεπτέμβριο του 2013, με την ανάπτυξη της Άτγουελ να επιβεβαιώνεται τον Ιανουάριο του 2014. Εκείνον τον Μάιο, το ABC παράγγειλε απευθείας τη σειρά, με τους Τζέιμς Ντ'Άρσι, Τσαντ Μάικλ Μάρεϊ και Ενβέρ Τζοκάι να πρωταγωνιστούν μαζί με την Άτγουελ. Μαζί τους συμμετέχει ο Σέι Γουίγκαμ για τον πρώτο κύκλο. Η σειρά εισάγει τις προελεύσεις διάφορων χαρακτήρων και ιστοριών από τις ταινίες του MCU, ενώ άλλοι χαρακτήρες από τις ταινίες εμφανίζονται επίσης.

Ο πρώτος κύκλος, αποτελούμενος από οκτώ επεισόδια, αρχικά προβλήθηκε από τις 6 Ιανουαρίου έως τις 24 Φεβρουαρίου 2015, ενώ ένας δεύτερος κύκλος, αποτελούμενος από 10 επεισόδια, αρχικά προβλήθηκε από τις 19 Ιανουαρίου έως τη 1 Μαρτίου 2016. Και οι δύο κύκλοι προβλήθηκαν κατά τη διάρκεια διαλλειμάτων στη μέση των κύκλων του *[[Agents of S.H.I.E.L.D.|Marvel's Agents of S.H.I.E.L.D.]]* Παρά μια θετική κριτική ανταπόκριση, η θεαματικότητα έπεσε και στις 12 Μαΐου 2016, το ABC ακύρωσε το *Agent Carter*.

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές Marvel του ABC
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Captain America (σειρά ταινιών)
Κατηγορία:Τηλεοπτικές σειρές της Marvel Television
Λογγιές Κοτρωνίου Τρικάλων

Οι **Λογγιές** Κοτρωνίου είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκουν στην Κοινότητα Κοτρωνίου, της Δημοτικής Ενότητας Πύλης και υπάγονται στο Δήμο Πύλης.

## Γεωγραφικές πληροφορίες
Οι **Λογγιές** Κοτρωνίου **** είναι κτισμένες, κοντά και βόρεια του Πορταϊκού ποταμού, σε υψόμετρο 366 μέτρων και έχουν 58 κατοίκους, σύμφωνα με την Απογραφή του 2011.

## Σημείωση
Στην ίδια δημοτική ενότητα (Πύλης), σε μικρή απόσταση (νοτιοανατολικά και νότια του Πορταϊκού) είναι ο συνώνυμος οικισμός Λογγιές Ροποτού.  

## Εξωτερικοί σύνδεσμοι

* **[https://www.eetaa.gr/metaboles/oikmet_details.php?id=24289 Ε.Ε.Τ.Α.Α. - Διοικητικές μεταβολές οικισμών Τρικάλων - Λογγιές.]**
* **[https://dimospylis.gr/ Δήμος Πύλης.]**

## Παραπομπές

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Άννα Αμαλία του Μπάντεν-Ντούρλαχ

Η **Άννα-Αμαλία**, γερμ.: Anna-Amalia von Baden-Durlach (9 Ιουλίου 1595 · 18 Νοεμβρίου 1651 στο Σάαρμπρυκεν) από τον Οίκο του Τσέρινγκεν ήταν κόρη του μαργράβου του Μπάντεν-Ντούρλαχ και με τον γάμο της έγινε κόμισσα του Νάσσαου-Σάαρμπρυκεν. Έγινε επίτροπος του Νάσσαου-Σάαρμπρυκεν κατά την ανηλικιότητα του γιου της, από το 1640.

## Βιογραφία
Ήταν η δεύτερη κόρη του Γεωργίου-Φρειδερίκου μαργράβου του Μπάντεν-Ντούρλαχ και της πρώτης συζύγου του Γιουλιάνας-Ούρσουλας, κόρης του κόμη του Ζαλμς-Νόιβιλε. Παντρεύτηκε το 1615 τον Γουλιέλμο-Λουδοβίκο κόμη του Νάσσαου-Σάαρμπρυκεν.

Τα παιδιά της ήταν κατά τον νόμο ανήλικα, όταν ο σύζυγός της απεβίωσε το 1640. Ανέλαβε την επιτροπεία, ώσπου απεβίωσε. Μετά το τέλος της, ο Ιωάννης-Λουδοβίκος ενήργησε ως αντιβασιλέας για τους Γουσταύο-Αδόλφο και Βάλραντ, έως ότου η κληρονομιά διαιρέθηκε, όταν ενηλικιώθηκαν το 1659.

## Οικογένεια
Παντρεύτηκε το 1615 τον Γουλιέλμο-Λουδοβίκο κόμη του Νάσσαου-Σάαρμπρυκεν και είχε τα ακόλουθα παιδιά:
* Άννα-Γιουλιάνα (1617–1667), παντρεύτηκε τον Φρειδερίκο παλατινό κόμη του Τσβάιμπρυκεν.
* Μαυρίκιος.
* Καρλόττα (1619–1687), παντρεύτηκε τον Λουδοβίκο-Έβερχαρντ κόμη του Λάινινγκεν-Βέστερμπουργκ.
* Κράτο (1621–1642), κόμης του Νάσσαου-Σάαρμπρυκεν. Απεβίωσε στη μάχη στο Στράελεν.
* Άννα-Αμαλία (1623–1695).
* Ιωάννης-Λουδοβίκος (1625–1690), κόμης του Νάσσαου-Ότβαϊλερ.
* Ελισάβετ-Σίβυλλα (1626–1627), απεβ. 1 έτους.
* Μαρία-Σίβυλλα (1628–1699), παντρεύτηκε τον Αύγουστο-Φίλιππο δούκα του Σλέσβιχ-Χόλσταϊν-Σόντερμπουργκ-Μπεκ.
* Γεώργιος-Φρειδερίκος (1630), απεβ. νήπιο.
* Γουσταύος-Αδόλφος (1632–1677), κόμης του Νάσσαου-Σάαρμπρυκεν.
* Γεώργιος-Φρειδερίκος (1633–1635), απεβ. 2 ετών.
* Βάλραντ (1635–1702), πρίγκιπας του Νάσσαου-Ούζινγκεν.

## Παραπομπές


Κατηγορία:Κόμισσες του Νάσσαου
Κατηγορία:Μαργραβίνες της Βάδης
Κατηγορία:Οίκος του Νάσσαου
Κατηγορία:Οίκος του Τσέρινγκεν
ΚΥΤ Φυλάκιο

Το **Κέντρο Υποδοχής και Ταυτοποίησης Φυλακίου** είναι ένα κλειστό κέντρο καταγραφής ξένων υπηκόων που μπαίνουν από τον Έβρο και βρίσκεται στο Φυλάκιο Έβρου. Το κέντρο ξεκίνησε τη λειτουργία του υπό την παρούσα μορφή τον Μάρτιο του 2013, αλλά οι υποδομές υπήρχαν εδώ και δεκαετίες. Η συνολική χωρητικότητα του ΚΥΤ είναι 330 άτομα, ενώ το όμορο προαναχωρησιακό κέντρο κράτησης (ΠΡΟΚΕΚΑ) όπου κρατούνται οι παράτυποι μετανάστες χωράει 370 άτομα. Τον Δεκέμβριο του 2020 φιλοξενούσε 259 πολίτες τρίτων χωρών, εκ των οποίων οι 58 ήταν ασυνόδευτοι ανήλικοι. 

Η συνολική εγκατάσταση επεκτείνεται σε περίπου 25 στρέμματα, ενώ συμπεριλαμβάνει χώρους διοίκησης, χώρους για το γραφείο ασύλου, και χώρους για την καταγραφή και την ταυτοποίηση. Ταυτόχρονα περιλαμβάνει ιατρείο/εξεταστικό χώρο για την πραγματοποίηση των αναγκαίων ιατρικών εξετάσεων και την παροχή πρωτοβάθμιας περίθαλψης, όπως επίσης χώρους ψυχαγωγίας και διαβίωσης. Μετά την ολοκλήρωση της καταγραφής, οι διαμένοντες μετακινούνται είτε στους χώρους διαμονής (με όριο τις 24 μέρες) είτε στα διαμερίσματα του προγράμματος ΕΣΤΙΑ στην ηπειρωτική Ελλάδα. Υπάρχει και ειδικό τμήμα για τα ασυνόδευτα ανήλικα. 

Το κέντρο αυτό αναμένεται να αναβαθμιστεί, χωρίς να αυξηθεί η χωρητικότητά του, ενώ παράλληλα θα πραγματοποιηθούν έργα κατασκευής του Φράκτη, τα οποία θα συμβάλλουν στην περαιτέρω μείωση των ροών και στο αίσθημα ασφάλειας των κατοίκων. Η χωρητικότητα του ΠΡΟΚΕΚΑ θα αυξηθεί κατά 240 άτομα, για να μην κρατούνται οι παράτυποι μετανάστες στα τμήματα συνοριακής φύλαξης του νομού. Το συνολικό κόστος αναμένεται να ανέλθει στα 30 εκ. ευρώ και να χρηματοδοτηθεί από την ΕΕ.
κέντρο|μικρογραφία|580x580εσ|ΚΥΤ Φυλακίου Έβρου

## Ελληνοτουρκική κρίση 2020
Το Φεβρουάριο του 2020 δημιουργήθηκε κρίση στις ελληνοτουρκικές σχέσεις. Η Τουρκία τότε είχε προχωρήσει μονομερώς στο άνοιγμα των συνόρων της προς την Ελλάδα για να περάσουν οι πρόσφυγες και οι μετανάστες που επιδιώκαν να φτάσουν στην Ευρωπαϊκή Ένωση ως αντίποινα για τον θάνατο Τούρκων στρατιωτών στη Συρία. Μέσα σε τρεις μέρες είχαν περάσει τα σύνορα 2.100 άτομα, κάτι το οποίο οδήγησε στη δημιουργία επεισοδίων στον Έβρο. Η κρίση διήρκησε έως τον Απρίλιο του 2020. Για την αντιμετώπιση της αυξανόμενης και απρόβλεπτης τουρκικής προκλητικότητας, η ελληνική κυβέρνηση αποφάσισε να αναβαθμίσει την κλειστή και ελεγχόμενη δομή αυτή.

## Παραπομπές


Κατηγορία:Προσφυγικοί οικισμοί και καταυλισμοί στην Ελλάδα
Ερρίκος Α΄ του Νάσσαου

Ο **Ερρίκος Α΄**, γερμ.: Heinrich I von Nassau (απεβ. στη Ρώμη, Αύγουστος 1167) από τον Οίκο του Νάσσαου ήταν το πρώτο άτομο, που ονόμασε τον εαυτό του κόμη του Nάσσαου .

## Βιογραφία
μικρογραφία|171x171εσ|Ο θυρεός του κόμη του Nάσσαου.
μικρογραφία|Το κάστρο Νάσσαου.
Ο Ερρίκος ήταν πιθανώς γιος του Ρούπρεχτ Β΄ κόμη του Λόουρενμπουργκ και μίας -αγνώστου σε εμάς ονόματος- γυναίκας.

Ο Ερρίκος Α΄ αναφέρεται ως κόμης του Νάσσαου μεταξύ 1160 και 1167. Κυβέρνησε μαζί με τον εξάδελφό του Ρούπρεχτ Γ΄.

Το 1161 ο Ερρίκος Α΄ βρισκόταν στο στρατόπεδο του Φρειδερίκου Α΄ της Γερμανίας. Το 1167 ήταν διοικητής του στρατού του Εκλεκτοράτου της Κολωνίας στην Ιταλία. Ο Ερρίκος Α΄ απεβίωσε από την επιδημία στη Ρώμη τον Αύγουστο του 1167.

Δεν αναφέρεται γάμος για τον Ερρίκο Α΄, μάλλον δεν νυμφεύτηκε ποτέ.

## Πηγές
* *Αυτό το άρθρο μεταφράστηκε από το αντίστοιχο [[:nl:Hendrik I van Nassau|ολλανδικό Wikipedia]] άρθρο, από 2018-08-25.*
* 
* 
* 
* 
* 

## Βιβλιογραφικές αναφορές


## Εξωτερικοί σύνδεσμοι
* Οικογενειακό δέντρο του πρώιμου σπιτιού του Nassau  .
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης .

Κατηγορία:Οίκος του Νάσσαου
Ρούπρεχτ Β΄ του Λάουρενμπουργκ

Ο  **Ρούπρεχτ Β΄**, γερμ.: Ruprecht II von Laurenburg (απεβ. π.1159  ) ήταν κόμης του Λάουρενμπουργκ και ένας από τους προγόνους του Οίκου του Νάσσαου.

δεξιά|μικρογραφία|Το κάστρο του Λάουρενμπουργκ.

## Bιογραφία
Ήταν γιος του Ρούπρεχτ Α΄ κόμη του Λάουρενμπουργκ και της Bεατρίκης, κόρης του Βάλεραν του *Παγανιστή*, κόμη του Λίμπουργκ και δούκα της Κάτω Λωρραίνης.  

Ο Ρούπρεχτ Β΄ αναφέρεται ως κόμης του Λάουρενμπουργκ μεταξύ 1154 και 1158. Κυβέρνησε μαζί με τον αδελφό του Άρνολντ Β΄.   Ο Ρούπρεχτ Β΄ και ο Άρνολντ Β΄ μαζί με τη μητέρα τους, αναφέρονται για τελευταία φορά σε καταστατικό της 1 Απριλίου 1158. 

## Οικογένεια
Λόγω της έλλειψης δεδομένων, υπάρχουν πολλά άγνωστα σχετικά με τους πρώτους κόμητες του Λάουρενμπουργκ και του Νάσσαου, συμπεριλαμβανομένων των ακριβών οικογενειακών σχέσεων. Ίσως η σύζυγος του Ρούπρεχτ Β΄ να ονομαζόταν επίσης Βεατρίκη, αλλά δεν αναφέρεται γάμος γι' αυτόν. Ως θείος του Ρούπρεχτ Γ΄ κόμη του Νάσσαου, ο Ρούπρεχτ Β΄ θα μπορούσε κάλλιστα να ήταν ο πατέρας του Βάλραμ Α΄ κόμη του Nάσσαου, ο οποίος τότε, ως εξάδελφος, κατάφερε να διαδεχθεί τον Χέρμαν, γιο του Ρούπρεχτ Γ΄. 

## Πηγές
* *Αυτό το άρθρο μεταφράστηκε από την αντίστοιχη [[:nl:Rupert II van Laurenburg|ολλανδική Wikipedia]] άρθρο, από 2018-08-25.*
* 
* 
* 

## Βιβλιογραφικές αναφορές


## Εξωτερικοί σύνδεσμοι
* Οικογενειακό δέντρο του πρώιμου σπιτιού του Nassau  .
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης

Κατηγορία:Οίκος του Νάσσαου
Άρνολντ Α΄ του Λάουρενμπουργκ

Ο **Άρνολντ Α΄**, γερμ.: Arnold I von Laurenburg (απεβ. πριν από το 1154),  ήταν κόμης του Λάουενμπουργκ.

## Βιογραφία
μικρογραφία|Το κάστρο του Νάσσαου.
Ο Άρνολντ Α΄ ήταν γιος του Ντούντο του Λάουρενμπουργκ και της τέταρτης από τις επτά κόρες τού Λουδοβίκου Α΄ κόμη του Άρνσταϊν, πιθανώς της Ίρμγκαντις ή Ντέμουντις. 

Ο Άρνολντ Α΄ αναφέρεται ως κόμης του Λάουρενμπουργκ μεταξύ 1124 και 1148. Πιθανότατα κυβέρνησε μαζί με τον αδελφό του Ρούπρεχτ Α΄.   Ο Άρνολντ Α΄ και ο Ρούπρεχτ Α΄ έκτισαν το κάστρο Nάσσαου γύρω στο 1124. 

Το 1124 ο Άρνολντ Α΄ έγινε επίτροπος (vogt) του Ίντσταϊν. Το Ίντσταϊν είχε τεθεί υπό τον έλεγχο του Ντούντο το 1122. 

Ο Άρνολντ Α΄ έγινε επίτροπος (vogt) στο μοναστήρι του Αγ. Γεωργίου στο Λίμπουργκ το διάστημα 1124–1148. 

## Πηγές
* *Τμήματα αυτού του άρθρου μεταφράστηκαν από την αντίστοιχη [[:nl:Arnold I van Laurenburg|ολλανδική Wikipedia]] στις 21 Αυγούστου 2018.*
* 
* 
* 
* 3-465-02743-4  Πίνακας 60.
* 3-89501-023-5 
* 
* 

## Βιβλιογραφικές αναφορές


## Εξωτερικοί σύνδεσμοι
* Οικογενειακό δέντρο του πρώιμου σπιτιού του Nassau  .
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης

Κατηγορία:Οίκος του Νάσσαου
Χέρμαν του Νάσσαου

Ο **Χέρμαν** (γερμ.: *Hermann von Nassau*, απεβ. 16 Ιουλίου, πριν το 1206) από τον Οίκο του Νάσσαου ήταν κόμης του Νάσσαου. Αργότερα έγινε κληρικός.

## Βιογραφία
μικρογραφία|171x171εσ|Ο θυρεός του κόμη του Νάσσαου.
μικρογραφία|Η εκκλησία του Αγ. Πέτρου στο Μάιντς.
Ο Χέρμαν ήταν γιος του Ρούπρεχτ Γ΄ του *Φιλοπόλεμου*, κόμη του Νάσσαου και της Ελισάβετ του Λάινινγκεν.

Ο Χέρμαν αναφέρεται ως κόμης του Νάσσαου μεταξύ 1190 και 1192. Κυβέρνησε μαζί με τον Βάλραμ Α΄ κόμη του Nάσσου, εξάδελφο του πατέρα του.

Το 1192 ο Χέρμαν έγινε ιερέας (canon) του Αγ. Πέτρου στο Mάιντς. Πιθανότατα δεν ήταν παντρεμένος και απεβίωσε χωρίς απογόνους.

## Πηγές
* *Αυτό το άρθρο μεταφράζεται από το αντίστοιχο [[:nl:Herman van Nassau|άρθρο της Ολλανδικής Βικιπαίδειας]], από το 2018-08-27* .
* 
* 
* 
* 
* 

## Βιβλιογραφικές αναφορές


## Εξωτερικοί σύνδεσμοι
* Οικογενειακό δέντρο του σπιτιού του Nassau 
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης

Κατηγορία:Οίκος του Νάσσαου
Στίβεν Νάιτ

Ο **Στίβεν Νάιτ** (, γενν. 1959) είναι Βρετανός σκηνοθέτης και σεναριογράφος. Είναι γνωστός ως ο σεναριογράφος των ταινιών Dirty Pretty Things, Επικίνδυνες υποσχέσεις και Ο σεφ που έπαιζε με τη φωτιά, καθώς και ως ο δημιουργός του Peaky Blinders. 

Είναι επίσης ένας από τους τρεις δημιουργούς της του Ποιος Θέλει Να Γίνει Εκατομμυριούχος στην Αγγλία, καθώς και πολλών άλλων τηλεοπτικών σειρών. Έχει υπάρξει υποψήφιος για Όσκαρ Καλύτερου Προσαρμοσμένου Σεναρίου για το σενάριο της ταινίας Dirty Pretty Things.

## Παραπομπές


## Εξωτερικοί σύνδεσμοι
* 

Κατηγορία:Βρετανοί σκηνοθέτες
Κατηγορία:Άγγλοι σκηνοθέτες
Κατηγορία:Βρετανοί σεναριογράφοι
Κατηγορία:Άγγλοι σεναριογράφοι
Κατηγορία:Βρετανοί παραγωγοί ταινιών
Κατηγορία:Άγγλοι παραγωγοί ταινιών
Ρούπρεχτ του Λάουρενμπουργκ

Ο **Ρούπρεχτ**, γερμ.: Ruprecht  είναι ένας από τους αρχαιότερους, γνωστούς, πιθανούς γενάρχες του Οίκου του Νάσσαου. Ήταν επίτροπος (vogt) στο Ζήγκεν.

## Βιογραφία
Ο Ρούπρεχτ αναφέρεται στο Ζήγκεν μεταξύ 1079 και 1082 ως ιδιοκτήτης τμημάτων των εδαφών του Λίπορν / Λάουρενμπουργκ, και σε καταστατικό από το 1079/89 ως επίτροπος (vogt) στο Ζήγκεν. Ήταν υποτελής του εκλεκτοράτου του Μάιντς. Είναι πιθανό ότι ο Ρούπρεχτ ήταν ήδη κόμης του Λάουρενμπουργκ, αλλά δεν αναφέρεται ως τέτοιος σε κανένα καταστατικό.

Ίσως ο Ρούπρεχτ να ήταν γιος της Αδελαΐδας, η οποία αναφέρεται σε ένα καταστατικό του 1048 ως επίτροπος στο Χάιγκερ για το αβαείο του Βορμς. Ο Ροβέρτος ήταν ο πατέρας του Ντούντο του Λάουρενμπουργκ.

Υπάρχουν περισσότερα πρόσωπα (γνωστά από πηγές) που, ως ιδιοκτήτες των εδαφών του Λίπορν / Λάουρενμπουργκ, και ως εκ τούτου προκατόχων του Ρούπρεχτ, πιθανώς να ήταν πρόγονοί του. Ο πρώτος είναι ο Ντρούτβιν, που αναφέρεται το 881 ως γαιοκτήμονας στο Πρυμ, και ο οποίος είναι ο παλαιότερος, γνωστός, πιθανός πρόγονος του Οίκου του Nάσσαου.

## Βιβλιογραφικές αναφορές


## Πηγές
* *Αυτό το άρθρο μεταφράστηκε από την αντίστοιχη [[:nl:Rupert van Laurenburg|ολλανδική Wikipedia]] στις 12 Σεπτεμβρίου 2019.*
* 
* 

Κατηγορία:Οίκος του Νάσσαου
Φραν Γέσενκο

Ο **Φραν Γέσενκο** (14 Μαρτίου 1875 - 14 Ιουλίου 1932) ήταν σλοβένος βοτανολόγος και γενετιστής φυτών, που έγινε αξιοσημείωτος για το έργο του στον υβριδισμό του σίτου και της σίκαλης. 

Αφού παρακολούθησε το λύκειο στη Λιουμπλιάνα, ο Γέσενκο  εγγράφηκε στο Πανεπιστήμιο της Βιέννης και αποφοίτησε το 1902. Κατά τη διάρκεια των σπουδών του, έγινε δάσκαλος σε δύο ανατολίτικους πρίγκιπες στο κολέγιο Τερεσιάνουμ της Βιέννης για αγόρια, αργότερα επίσης υπηρετούσε με αυτήν την ιδιότητα για τον κόμη Μερβέλντ. Η θέση του του έδωσε την ευκαιρία να ταξιδέψει σε όλη την Ευρώπη και αργότερα στην Αίγυπτο, όπου σπούδασε τη  χλωρίδα της ερήμου.   Το 1909, έγινε βοηθός έρευνας υπό τον Έριχ φον Τσέρμακ στο Κολέγιο Γεωργίας (*Hochschule für Bodenkultur*, τώρα Πανεπιστήμιο Φυσικών Πόρων και Επιστημών Ζωής ) στη Βιέννη, και λέκτορας το 1913. 

Κατά τη διάρκεια της περιόδου του στη Βιέννη, ο Γέσενκο  ξεκίνησε αρκετές μελέτες σχετικά με τον υβριδισμό των φυτών υπό την επίβλεψη του Έριχ φον Τσέρμακ, την απόκτηση γόνιμων υβριδίων μεταξύ διαφορετικών ποικιλιών σίτου και σίκαλης με τη βοήθεια του backcrossing και τη μελέτη των χαρακτηριστικών τους σε σχέση με τις αρχές του Μέντελ. Πρότεινε ότι η μειωμένη γονιμότητα των υβριδίων ήταν συνέπεια της χρωμοσωμικής ασυμβατότητας, καθώς και μορφολογικών διαφορών. Με αυτό, ήταν ένας από τους πρωτοπόρους των μελετών για τα Τριτικάλε και τα γενετικά υβρίδια γενικά.  

Το έργο του διακόπηκε από τον Α' Παγκόσμιο Πόλεμο, κατά τη διάρκεια του οποίου ο Γέσενκο  στάλθηκε στο Ανατολικό Μέτωπο, όπου τραυματίστηκε και φυλακίστηκε. Μετά τον πόλεμο, επέστρεψε στην πατρίδα του, για να γίνει λέκτορας στο Πανεπιστήμιο του Ζάγκρεμπ (Κροατία) και πλήρης καθηγητής το 1920. Εν τω μεταξύ, εργάστηκε για τη δημιουργία ενός βοτανικού ινστιτούτου στη Λιουμπλιάνα και το 1921 έγινε ο πρώτος καθηγητής βοτανικής στο νεοσύστατο Πανεπιστήμιο της Λιουμπλιάνα. Συνέχισε επίσης τις σπουδές του σχετικά με τα  υβρίδια φωτών και βοήθησε στην ίδρυση ερευνητικού σταθμού στο Μπελτίντσι . 

Εκτός από τη γενετική των φυτών, ο Γέσενκο  ήταν αξιοσημείωτος ως ένας από τους υποστηρικτές του Εθνικού Πάρκου Τρίγκλαβ, το μοναδικό εθνικό πάρκο στη Σλοβενία σήμερα και ένα από τα πρώτα στην Ευρώπη. Το 1924 ιδρύθηκε το Πάρκο Προστασίας των Άλπεων και ο Γέσενκο  οριοθέτησε μέρος των συνόρων του με τους μαθητές του. Συνήθιζε να περνά καλοκαίρια εκεί, μελετώντας την αλπική χλωρίδα με μαθητές και συμβάλλοντας στη μόνιμη νομική προστασία της περιοχής, η οποία εξασφαλίστηκε μόνο το 1981, πολύ μετά το θάνατο του Γέσενκο . Πέθανε το καλοκαίρι του 1932 μετά από ατύχημα ορειβασίας στο βράχο Κομαρτσά ενώ έκανε τις σπουδές του εκεί. Με σπασμένη πλάτη, μεταφέρθηκε σε νοσοκομείο στη Λιουμπλιάνα, όπου πέθανε στις 14 Ιουλίου.  

Το βραβείο που δόθηκε από τη σχολή Βιοτεχνολογίας από το 1972 ονομάζεται προς τιμήν του (), όπως και ένας δρόμος στη Λιουμπλιάνα  και το Μονοπάτι τριών χιλιομέτρων Γέσενκο  στο λόφο Ρόζνικ. 

## Παραπομπές
 

Κατηγορία:Απόφοιτοι του Πανεπιστημίου της Βιέννης
Κατηγορία:Σλοβένοι επιστήμονες
Τέρενς Γουίντερ

Ο **Τέρενς Γουίντερ** (αγγλικά: **Terence Winter**, γενν. 2 Οκτωβρίου 1960) είναι Αμερικανός σκηνοθέτης, σεναριογράφος και νομικός. Είναι ο δημιουργός, ο σεναριογράφος και ο εκτελεστικός παραγωγός της σειράς Boardwalk Empire του HBO. Προτού δημιουργήσει την σειρά, ο Γουίντερ  είχε δουλέψει ως σεναριογράφος και σκηνοθέτης σε αρκετές τηλεοπτικές σειρές, όπως στη σειρά Οι Σοπράνος.

Όντας καλός φίλος του Μάρτιν Σκορσέζε, ο Γουίντερ σύντομα ασχολήθηκε με τον κινηματογράφο και έγραψε το σενάριο της ταινίας του Σκορσέζε Ο λύκος της Wall Street, ενώ βρέθηκε υποψήφιος και για Βραβείο Όσκαρ Καλύτερου Προσαρμοσμένου Σεναρίου.

## Πρώιμη ζωή, εκπαίδευση και νομική καριέρα

Ο Γουίντερ γεννήθηκε στις 2 Οκτωβρίου του 1960 στην Νέα Υόρκη. Μεγάλωσε στο Μπρούκλιν. Σπούδασε νομική και εγκληματολογία στο Πανεπιστήμιο της Νέας Υόρκης και στην Νομική Σχολή του Πανεπιστημίου Σάιντ Τζονς. Μετά την αποφοίτησή του από αυτήν, ο Γουίντερ ξεκίνησε να εργάζεται ως δικηγόρος στην Νέα Υόρκη και είναι μέλος των δικηγορικών συλλόγων (bars) της πολιτείας της Νέας Υόρκης και του Κονέκτικατ. Αποφάσισε να μετακομίσει στο Λος Άντζελες για να δουλέψει στην κινηματογραφική βιομηχανία. Την περίοδο αυτή, ο Γουίντερ είχε ήδη γίνει ένας αναγνωρισμένος δικηγόρος στην περιοχή του Μπρούκλιν.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Αμερικανοί νομικοί
Πισγκάτ Ζεέβ

Το **Πισγκάτ Ζεέβ** () είναι ισραηλινός οικισμός στα Ανατολικά Ιεροσόλυμα και η μεγαλύτερη κατοικημένη γειτονιά στα Ιεροσόλυμα με πληθυσμό άνω των 50.000 κατοίκων. Το Πισγκάτ Ζεέβ ιδρύθηκε από το Ισραήλ ως μία από τις πέντε περιφερειακές γειτονιές της πόλης στην ξηρά που προσαρτήθηκε αποτελεσματικά μετά τον Πόλεμο των Έξι Ημερών του 1967.

Η διεθνής κοινότητα θεωρεί τους ισραηλινούς οικισμούς στα Ανατολικά Ιεροσόλυμα παράνομους σύμφωνα με το διεθνές δίκαιο, αλλά η ισραηλινή κυβέρνηση το αμφισβητεί.

Το Πισγκάτ Ζεέβ βρίσκεται ανατολικά του Σουαφάτ και του Μπέιτ Χανίνα, δυτικά της Χίζμα, νότια του Νέβε Γιάακοβ και βόρεια της Άνατα και του στρατοπέδου προσφύγων του Σουαφάτ. Το ισραηλινό φράγμα της Δυτικής Όχθης περιλαμβάνει το Πισγκάτ Ζεέβ στο βόρειο τμήμα των Ιεροσολύμων, ενώ αποκλείει το στρατόπεδο προσφύγων Σουαφάτ από την πόλη που διατρέχει εδώ σε σχήμα ς.

## Παραπομπές


Κατηγορία:Συνοικίες της Ιερουσαλήμ
Αντηρίδα

[thumb|200px|Αντηρίδα στα [ανάκτορα του Ουέστμινστερ, στο Λονδίνο]]
H **αντηρίδα** είναι τοιχοποιία που προεξέχει από έναν τοίχο, με στόχο να δώσει επιπλέον αντοχή στο ίδιο, και επίσης να αντιστέκεται στις δυνάμεις που ασκεί η οροφή ή ο τοίχος, ειδικά όταν συγκεντρώνεται σε οποιοδήποτε σημείο.

Στη ρωμαϊκή αρχιτεκτονική τα σχέδια του κτιρίου, όπου οι θολωτές οροφές ήταν σημαντικής έκτασης και η προς τα έξω ώθηση, επομένως, πολύ μεγάλη, ήταν διατεταγμένα έτσι ώστε να παρέχουν σταυρωτά τοιχώματα, διαιρώντας τα κλίτη, όπως στην περίπτωση της Βασιλικής του Μαξέντιου, οι υποδιαιρέσεις των λιγότερο σημαντικών αιθουσών, έτσι ώστε να μην υπήρχαν ορατές αντηρίδες. Ωστόσο, στα λουτρά του Διοκλητιανού, αυτά τα σταυρωτά τοιχώματα έφτασαν στο ύψος της μεγάλης θολωτής αίθουσας, και τα άνω μέρη τους ήταν διακοσμημένα με κόγχες και ζωγραφισμένους κίονες. Στη βυζαντινή αρχιτεκτονική δεν υπήρχαν εξωτερικά στηρίγματα και τα σχέδια ήταν διατεταγμένα ώστε να τα συμπεριλάβουν σε εγκάρσια τοιχώματα ή εσωτερικά στηρίγματα.

Οι αντηρίδες των πρώιμων ρωμανικών εκκλησιών ήταν μόνο λωρίδες από γύψο που χρησιμοποιήθηκαν για να διαχωρίσουν την επιφάνεια του τοίχου και να διακοσμήσουν το εξωτερικό. Σε μια ελαφρώς μεταγενέστερη περίοδο δόθηκε μεγαλύτερο βάθος στο κάτω μέρος των στηριγμάτων, τα οποία στη συνέχεια καλύφθηκαν με μια έντονα επικλινή κάλυψη. Η εισαγωγή των σταυροθόλιων, που επεκτάθηκε τον 12ο αιώνα, και η συγκέντρωση πιέσεων σε συγκεκριμένα σημεία της δομής, καθιστούσε τις αντηρίδες απόλυτη αναγκαιότητα, και έχει ήδη από τη ρωμανική περίοδο υπήρχε αξιοσημείωτη εξέλιξη. Οι αντηρίδες της πρώιμης αγγλικής περιόδου προβάλλουν σημαντικά με δύο ή τρία ομάδες από κεκλιμένα σε οξεία γωνία τμήματα   και στέφονται από τριγωνικά κεφάλια. Οι λεπτές στήλες ("άξονες στήριξης") χρησιμοποιούνται υπό γωνία. Σε μεταγενέστερες κατασκευές, οβελοί και κόγχες χρησιμοποιούνται συνήθως για να διακοσμήσουν τις κορυφές των στηριγμάτων, και στην ακόμη μεταγενέστερη κάθετη εργασία οι κάθετες όψεις είναι πλούσια διακοσμημένες με επένδυση. Χαρακτηριστικό στοιχείο της γοτθικής αρχιτεκτονικής αποτελούν οι επίστεγες αντηρίδες.

## Παραπομπές


Κατηγορία:Αρχιτεκτονικά στοιχεία κτιρίων
Βεατρίκη του Λιμβούργου

Η **Βεατρίκη**, γερμ.: Beatrix von Limburg (απεβ. 12 Ιουλίου μετά το 1164, αναφέρεται ακόμη το 1165 ) από τον Οίκο του Λίμπουργκ ήταν μία Γερμανίδα ευγενής, που πιθανότατα για λίγο ενήργησε ως επίτροπος της κομητείας του Λάουρενμπουργκ για τα εγγόνια της, η οποία αργότερα έγιναν κόμητες του Νάσσαου.

## Βιογραφία
μικρογραφία|150px|Ο θυρεός του Οίκου του Λίμπουργκ.
μικρογραφία|Το κάστρο Λάουρενμπουργκ.
μικρογραφία|Το κάστρο Νάσσαου.

Ήταν κόρη του Βάλεραν του *Παγανιστή*, κόμη του Λίμπουργκ και δούκα της Κάτω Λωρραίνης, και της Γιούτας του Γκέλντερς, κόρης του Γεράρδου Α΄ κόμη του Γκέλντερς.    Η καταγωγή της επιβεβαιώνεται από ένα καταστατικό του 1151, σύμφωνα με τον οποίο ο Ερρίκος Β΄ του Λέετς επίσκοπος της Λιέγης επιβεβαίωσε τις δωρεές της «*domina Jutta, nobilissima matrona uxor ducis Walrami de Lemburg*» στο αβαείο του Ρόλντουκ, η οποία καταγράφει την παρουσία στην ταφή της στο Ρόλντουκ του «*Arnoldus quoque filius Ruberti comitis de Lunneburg natus ex domina Beatrice filia præfatæ dominæ*».  

Ο Χίλιν του Φάλμαγκνε, αρχιεπίσκοπος και πρίγκιπας-εκλέκτορας του Τρηρ, κατέγραψε σε καταστατικό της 1 Απριλίου 1158, ότι το «*castrum de Nassouwe*» προηγουμένως ανήκε στην εκκλησία του Βορμς, αλλά ότι οι «*Ruberti et Arnoldi de Luremburg*» είχαν κτίσει ένα κάστρο (το κάστρο Νάσσαου) ενάντια στις επιθυμίες της εκκλησίας και ότι η «postmodum*… Beatrix comitissa et coheredes eius… filii Ruberti et Arnoldi de Luremburg*» ζήτησε την επίλυση της διαφοράς, για την οποία μεσολάβησαν οι «*Gerlaci de Isemburch et Everhardi de Burgensheim*». Αυτό το έγγραφο δείχνει ότι η Bεατρίκη επέζησε και των δύο γιων της και ενήργησε ως επικεφαλής της οικογένειας για λογαριασμό των εγγονών της. 

## Οικογένεια
Παντρεύτηκε πριν από το 1135, πιθανώς π.1125,  στον Ρούπρεχτ Α΄ κόμη του Λάουρενμπουργκ (απεβ. πριν από τις 13 Μαΐου 1154  ). Από αυτόν τον γάμο γεννήθηκαν τα ακόλουθα παιδιά:   

* Άρνολντ Β (απεβ. 1158/59), αναφέρεται ως κόμης του Λάουρενμπουργκ (1151–1158).
* Ρούπρεχτ Β΄ (απεβ. π. 1159), αναφέρεται ως κόμης ου Λάουρενμπουργκ (1154–1158).
* (;) Γκέρχαρντ του Λάουρενμπουργκ, αναφέρεται σε ένα καταστατικό του 1148, ο οποίος πιθανότατα ήταν νεότερος γιος του Ρούπρεχτ Α΄, ωστόσο η σχέση του δεν εμφανίζεται σε κανένα καταστατικό. Δεν αναφέρεται γάμος για αυτόν τον Γκέρχαρντ. 

## Πηγές
* *Αυτό το άρθρο μεταφράστηκε από το αντίστοιχο [[:nl:Beatrix van Limburg|ολλανδικό Wikipedia]] άρθρο, από το 2018-12-23.*
* 
* 
* 
* 

## Βιβλιογραφικές αναφορές


## Εξωτερικοί σύνδεσμοι
* Οικογενειακό δέντρο του πρώιμου σπιτιού του Nassau  .
* Limburg, Heinsberg, Valkenburg σε: Μεσαιωνικά εδάφη. Μια προσωπογραφία ευγενών και βασιλικών οικογενειών της μεσαιωνικής Ευρώπης .
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης

Κατηγορία:Οίκος του Λιμβούργου
Κατηγορία:Κόμισσες του Νάσσαου
Ελισάβετ του Λάινινγκεν

Η **Ελισάβετ**, γερμ.: Elisabeth von Leiningen (απεβ. 20 Ιουνίου 1235/38  ) από τον Οίκο του Λάινιγνκεν ήταν κόρη του κόμη του Λινίνινγκεν και με τον γάμο της έγινε κόμισσα του Νάσσαου. Ως χήρα, χρησιμοποίησε τον τίτλο *κόμισσα του Σόβενμπουργκ*.  

## Βιογραφία
μικρογραφία|Το κάστρο Σάουμπουργκ από τα νοτιοδυτικά.

Ήταν κόρη του Εμιχ Γ΄ κόμη του Λάινινγκεν . Παντρεύτηκε το 1169 ή πιο πριν με τον Ρούπρεχτ Γ΄ τον *Φιλιπόλεμο*, κόμη του Νάσσαου (απεβ. 23/28 Δεκεμβρίου 1191). Από αυτήν την ένωση προήλθαν τα ακόλουθα παιδιά:     

* Χέρμαν (απεβ. 16 Ιουλίου πριν από το 1206), κόμης του Νάσσαου 1190–1192.
* Λουκάρδις (απεβ. πριν από το 1222), παντρεύτηκε πριν από τις 27 Φεβρουαρίου 1204 με τον Χέρμαν Γ΄ κόμη του Βίρνεμπουργκ (απεβ. μετά το 1254).

Ο σύζυγος της Ελισάβετ αναφέρεται ως κόμης του Νάσσαου μεταξύ 1160 και 1190.   Συμμετείχε στην Γ΄ Σταυροφορία (1189–1190) με τον Φρειδερίκο Α΄ της Γερμανίας.     Φαίνεται ότι έμεινε μέχρι το τέλος της πολιορκίας της Άκκρας και στη συνέχεια απεβίωσε στον δρόμο της επιστροφής, στη θάλασσα. 

Η «*Elysa comitissa dicta de Schowenburg, relicta … Ruperti comitis de Nassowe*» πώλησε ιδιοκτησία στο αβαείο Γιόχανισμπεργκ με τη συγκατάθεση του "Hermanni comitis de Virneburg et Luccardis conthoralis ipsius filie nostre advocatiam et iudicium ville Steinheim" με καταστατικό στις 27 Φεβρουαρίου 1204.  

Με το τέλος του αδελφού της Φρειδερίκου Β΄ κόμη του Λάινινγκεν π.1217/20, η Ελισάβετ κληρονόμησε το ένα τρίτο του κάστρου Σάουμπουργκ κοντά στο Μπάλντουινσταϊν και το Χέρσαφτ. Μετά το τέλος της, το μερίδιό της αυτό περιήλθε στην κατοχή των εγγονών της, των Ρούπρεχτ Α΄ και Ερρίκου Α΄ κομήτων του Βίρνεμπουργκ.

Η «Lucardis comitissa de Sarebrugen … cum sororibus nostris Alverade quondam comitissa de Cleberc et Elysa quondam etiam comitissa de Nassowe" δώρισε ιδιοκτησία στον καθεδρικό ναό του Λίμπουργκ με καταστατικό του 1235. 

Ο κατάλογος τεθνεώτων του αβαείου Άρνσταϊν καταγράφει το τέλος της «Elizabetis comitisse de Nassauwe, que legavit nobis elemosinam bonam» στις 20 Ιουνίου.  

## Σημειώσεις


## Παραπομπές


## Πηγές
* *Αυτό το άρθρο μεταφράστηκε από το αντίστοιχο [[:nl:Elisabeth van Leiningen|ολλανδικό Wikipedia]] άρθρο, από το 2020-12-18.*
* Cawley, Charles: Nassau σε: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης
* Cawley, Charles: Παλατινάτο σε: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης
* 
* 
* 
* 
* 
* 

Κατηγορία:Κόμισσες του Νάσσαου
Άννα Αικατερίνη του Νάσσαου-Ότβαϊλερ

Η **Άννα Αικατερίνη** (γερμ. *Anne Katerine von Bassau-Ottweiler*, 31 Ιανουαρίου 1653 - 15 Φεβρουαρίου 1731) ήταν κόρη του Κόμη του Νάσσαου-Ότβαϊλερ και με τον γάμο της έγινε Βιλντ- και Ρηνεγραβίνη του Ζαλμ-Ντάουν.

## Βιογραφία
Ήταν κόρη του Ιωάννη Λουδοβίκου του Νάσσαου-Ότβαϊλερ και της Δωροθέας Αικατερίνης, κόρης του Χριστιανού Α΄ του Μπίρκενφελντ-Μπίσβαϊλερ.

Γεννήθηκε στο Ότβαϊλερ και απεβίωσε στην πατρίδα της, το Ότβαϊλερ.

## Οικογένεια
Παντρεύτηκε στις 11 Νοεμβρίου 1671, σε ηλικία 18 ετών, με τον Ιωάννη Φίλιππο Β΄ του Ζαλμ-Ντάουν και είχαν παιδιά:
* Λουδοβίκος Φίλιππος (γενν. 1672).
* Σοφία Δωροθέα (γενν. 1674).
* Κάρολος (γενν. 1675).
* Φίλιππο Μάγνος (γενν. 1679).
* Χριστιανός Όθων (γενν. 1680).
* Βαλράδος (γενν. 1686).
* Λουδοβίκη Αικατερίνη (γενν. 1687).

## Αναφορές σε πηγές


## Εξωτερικοί σύνδεσμοι
* Γενεαλογικές πληροφορίες
* (in Dutch) Πληροφορίες γενεαλογικής

Κατηγορία:Κόμισσες του Νάσσαου
Κατηγορία:Οίκος του Νάσσαου
Χριστιανή Καρλόττα του Νάσσαου-Ότβαϊλερ

Η **Χριστιανή Καρλόττα** (γερμ. *Christiane Charlotte von Nassau-Ottweiler*, 2 Σεπτεμβρίου 1685 - 6 Νοεμβρίου 1761) από τον Οίκο του Νάσσαου-Βάιλμπουργκ ήταν κόρη του Κόμη του Nάσσαου-Ότβαϊλερ και με τους γάμους της έγινε πρώτα κόμισσα του Νάσσαου-Σάαρμπρυκεν και μετά κόμισσα της Έσσης-Χόμπουργκ.

## Βιογραφία
Ήταν η πρώτη (επιζήσασα) κόρη του Φρειδερίκου Λουδοβίκου του Νάσσαου-Ότβαϊλερ (1651-1728) από τον πρώτο γάμο του με τη Κριστιάνε φον Άχλεφελτ (1659–1695), κόρη του Φρέντερικ Άχλεφελτ, μεγάλου Καγκελάριου της Δανίας.

Παντρεύτηκε τον πρώτο της σύζυγο Κάρολο-Λουδοβίκο κόμη του Νασάου-Σάαρμπρυκεν στις 22 Απριλίου 1713 στο Σάαρμπρυκεν.

Έκανε τον δεύτερο γάμο της στις 17 Οκτωβρίου 1728 στο Σάαρμπρυκεν με τον Φρειδερίκο Γ΄ της Έσσης-Χόμπουργκ. Αυτός ο γάμος δημιουργήθηκε μετά από διαμεσολάβηση τού αδελφού τού Φρειδερίκου, Ερνέστου Λουδοβίκου της Έσσης-Ντάρμστατ. Οι δαπάνες του γάμου πρέπει να επιδείνωσαν τα προβληματικά οικονομικά της Έσσης-Χόμπουργκ: μία αυτοκρατορική επιτροπή για το χρέος βρήκε μόνο δύο ασημένια κουτάλια στην Αυλή. Ο Φρειδερίκος Γ΄ είχε εκφράσει ανησυχίες και πρότεινε να ενημερώσει τη μέλλουσα σύζυγό του, για την οικονομική κατάσταση. Ο Ερνέστος Λουδοβίκος έγραψε τότε στον Φρειδερίκο Γ΄: "γράψτε στην αδελφό της, γράψτε· όσο έχετε χρόνο, μπορείτε να το κάνετε."

## Οικογένεια
Παντρεύτηκε πρώτα το 1713 τον Κάρολο Λουδοβίκο του Νασάου-Σάαρμπρυκεν και απέκτησε δύο γιους:
* Κάρολος Φρειδερίκος (1718 - 1719).
* Λουδοβίκος Κάρολος (1720 - 1721).

Το 1723 απεβίωσε ο Κάρολος Λουδοβίκος και η Χριστιανή Καρλόττα έκανε δεύτερο γάμο το 1728 με τον Φρειδερίκο Γ΄ της Έσσης-Χόμπουργκ. Δεν απέκτησε απογόνους.

## Βιβλιογραφικές αναφορές
* Carl Eduard Vehse: ''Geschichte der deutschen Höfe seit der Reformation'', σελ. 453.

Κατηγορία:Οίκος του Νάσσαου
Κατηγορία:Κόμισσες του Νάσσαου
Δραχμάναγα

Η **Δραχμάναγα**  (σημερινή ονομασία *«Ράχη»*  ή  *«Δεκάξι»*)  είναι στενά κομβικής σημασίας κατά τα παλαιότερα χρόνια, στην κεντρική Όθρυ του νομού Φθιώτιδας. 

## Ετυμολογία
Η λέξη Φούρκα είναι λατινική (furca) και σημαίνει δίκρανο στον πληθυντικό δε, σημαίνει στενά (furcae Gaudinae, τα κατά Καύδιον στενά ή πύλες).

## Ιστορία
Το στενό που ο Ρωμαίος ιστορικός Λίβιος ανέφερε ως «Κοίλα» ή ορθότερα «Κοίλα της Θεσσαλίας» σε αντιδιαστολή με αυτά της Εύβοιας, στη λαϊκή γλώσσα «Δερβέν Φούρκα».  

Για το στενό αυτό ο Άγγλος περιηγητής του 18ου αιώνα Ουίλιαμ Μάρτιν Ληκ γράφει: 

Ο Γάλλος περιηγητής Παύλος Λουκάς που πέρασε από δω το 1706, αναφέρει τα στενά αυτά «οδό του όρους Ιωνίτ».

Το όνομα Δραχμάναγα- Δραχμάνακα το απέκτησε επί τουρκοκρατίας από κάποιον Τούρκο αξιωματούχο  τον Αμπντούλ Ραχμάν Αγά,που στην ντοπιολαλιά απλοποιήθηκε και έγινε Δραχμάναγα. Επί τουρκοκρατίας έγινε μάχη σε διπλανή περιοχή ονόματι Δερβέν Φούρκα που βρίσκεται στην κορυφή των στενών. Στον ατυχή πόλεμο του 1897 έγιναν στο στενό οι τελευταίες μάχες τον Μάιο του 1897 παρουσία του διαδόχου τότε και μετέπειτα Βασιλέα Κωνσταντίνου.

## Παραπομπές

Κατηγορία:Περιφερειακή ενότητα Φθιώτιδας
Κάτω Αμυγδαλιές Ηλείας

Οι **Κάτω Αμυγδαλιές** είναι οικισμός της Πελοποννήσου στην Περιφερειακή Ενότητα Ηλείας και το Δήμο Ανδρίτσαινας - Κρεστένων.

## Γενικά στοιχεία
Οι Κάτω Αμυγδαλιές βρίσκονται στις βόρειες πλαγιές του όρους Μίνθη σε υψόμετρο 462 μέτρα. Στη βόρεια άκρη του χωριού περνάει η επαρχιακή οδός Κρέστενα - Ανδρίτσαινα.

Ως ξεχωριστός οικισμός αναφέρεται επίσημα για πρώτη φορά το 1979 με το ΦΕΚ 35Α - 24/02/1979 να προσαρτάται στην κοινότητα Αμυγδαλεών και να ορίζεται έδρα της ομώνυμης κοινότητας. Σύμφωνα με το Σχέδιο Καλλικράτης, μαζί με τις Αμυγδαλιές, τον Άγιο Ηλία, το Κεραμίδι, την Κράνα και το Παλαιοχώρι αποτελούν την τοπική κοινότητα Αμυγδαλέων που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 249 κατοίκους.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας